**ТЕХНИЧЕСКА СПЕЦИФИКАЦИЯ**

**за изпълнение на обществена поръчка с предмет**

**„Текущи ремонти на обекти, собственост на Община Русе“**

по обособени позиции:

**Обособена позиция №1**, включваща:

– Текущ ремонт на сгради, постройки, в т.ч. съоръжения и инсталации към тях;

- Ремонт на сгради общинска собственост, попадащи в хипотезата на чл. 151, ал. 2 от Закона за устройство на територията (ЗУТ);

**Обособена позиция №2** – Текущ ремонт на елементите на техническата инфраструктура по чл. 64, ал. 1, с който не се променят трасето и техническите характеристики – при необходимост;

1. ***Местонахождение на обекта***

Поръчката третира извършвана текущи ремонти на обекти общинска собственост, разположени на територията на Община Русе.

1. ***Описание на предмета на поръчката***

В изпълнение на възлагането по настоящата обществена поръчка, определеният Изпълнител, следва да извърши изпълнение на строително-монтажни или ремонти работи, включващи комплекс от планирани и икономически ефективни дейности за **“Текущи ремонти на обекти, собственост на Община Русе” по съответната обособена позиция, както следва:**

**Обособена позиция №1**, включваща:

– Текущ ремонт на сгради, постройки, в т.ч. съоръжения и инсталации към тях;

- Ремонт на сгради общинска собственост, попадащи в хипотезата на чл. 151, ал. 2 от Закона за устройство на територията (ЗУТ);

**Обособена позиция №2** – Текущ ремонт на елементите на техническата инфраструктура по чл. 64, ал. 1, с който не се променят трасето и техническите характеристики – при необходимост;

В предметния обхват на възлагане в настоящата обществена поръчка са включени дейностите:

**Дейност**: Извършване на строителните монтажни или ремонтни дейности на обекта/ите, съобразно приложени сметки и действащите към момента нормативни изисквания.

В тази връзка от определения Изпълнител следва да бъдат осигурени необходимите човешки и технически ресурс (технически персонал и изпълнителски състав; техника, механизация, съоръжения и материали) за изпълнението на строителните дейности, както и отстраняване на всички неподходящи материали, почистване на обектите и всички свързани с това предвидими и непредвидими работи за приключване на работата.

***Обхват на дейностите, предмет на възлагане:***

***Дейност:*** *Извършване на строителните монтажни или ремонтни дейности на обекта/ите, съобразно приложени сметки и действащите към момента нормативни изисквания.*

Изпълнение на ремонти на обекти - общинска собственост съгласно чл. 151, ал. 1 и ал. 2 от ЗУТ, които ще бъдат възлагани поотделно при настъпване на необходимост от тях. За целта Възложителя е разработил сметки, по съответните специалности, включващи различни видове СРР/СМР, които най-често биха възникнали при изпълнение на поръчката.

**Описание на процедурата по възлагане и изпълнение на предмета на поръчката:**

- Възложителят изпраща на изпълнителя писмо за намерение за всеки обект, придружено с предварителна количествена сметка.

- Изпълнителят е длъжен **в срок от три календарни дни** от получаването на писмото за намерение, да представи на възложителя за одобрение остойностена количествената сметка, като се позове на оферираните в обществената поръчка видове СМР, а за СМР-тата попадащи извън обхвата на същите да предостави анализи за образуване на единичните цени. За доказване на СМР-та попадащи извън обхвата на предварително оферираните в обществената поръчка видове СМР ще се прилагат ценообразуващите показатели, разходните норми по УСН и други (СЕК, ТНС, ЕТНС), а стойността на материалите ще се доказва с фактура/-и по указания в т. 4 начин.

- Възложителят изготвя и предоставя на изпълнителя придружително/възлагателно писмо с указания за срока за започване на изпълнението и срока на изпълнение на съответния обект.

- Изпълнителят е длъжен да започне изпълнението в съответствие със срока, указан във възлагателното писмо.

- В случаите на неотложен/спешен/авариен ремонт, Възложителят уведомява Изпълнителя по е-мейл за наличието на такъв, като Изпълнителя е длъжен да предприеме незабавни действия по извършване на същият. В рамките на три календарни дни Възложителят следва да направи и писмено възлагане на ремонта, като същото става с едно писмо в което се предоставя количествената сметка за остойностяване, началната дата за изпълнението му и срока за извършването на ремонт.

- Изпълнителят е длъжен да представи на лицето/лицата изпълняващи инвеститорски контрол за одобрение и приемане всеки вид работа, подлежаща на закриване, преди закриването й.

- Изпълнителят е длъжен да спазва Наредба №2 за минималните изисквания за здравословни и безопасни условия на труд при извършване на СМР.

- Преди започване на работа по улично платно, е необходимо участъка да бъде сигнализиран съгласно изискванията на Наредба №2 за временната организация и безопасност на движението при извършване на строителни и монтажни работи по пътищата и улиците. При необходимост от проект за „Временна организация на движението“ Изпълнителят има ангажимента за неговото изработване и съгласуване по надлежния ред. След изпълнение на СМР по асфалтова и тротоарна настилки, същите се възстановят.

- При спиране на строителството по обективни причини (непредвидени обстоятелства, неподходящи/лоши метеорологични условия), за които ИЗПЪЛНИТЕЛЯТ няма вина, срокът за изпълнение определен със съответното възлагателно писмо се удължава с периода на спирането. Хипотезата не засяга права и задължения, които са възникнали и са били дължими преди настъпването на непредвидени обстоятелства.

- Всички образувани отпадъци се извозват на депо, а дейността се доказва с кантарни бележки.

- Всички протоколи от лицензирани лабораторни изпитвания и замервания, необходими за доказване на качественото изпълнение на съответните видове работи са за сметка на изпълнителя;

- Разходите за консумация на електроенергия, вода и други консумативи необходими за изпълнение на строително-ремонтните работи, предмет на поръчката са за сметка на изпълнителя;

- При невъзможност от страна на Възложителя да осигури източник на ел. енергия, вода и други консумативи необходими за изпълнение на строително-ремонтните работи, Изпълнителят е длъжен да осигури автономни такива за своя сметка;

- В случай, че по време на ремонтите дейности се констатира необходимост от допълване/довъзлагане на одобрената количествена сметка поради появили се непредвидени СМР, допълването се оформя в двустранно подписан протокол за установяване на необходимите допълнителни дейности. Отчитането на същите става по описания по – долу начин.

- След приключване изпълнението на СМР, изпълнителят и възложителят, чрез лицето/лицата изпълняващи инвеститорски контрол, двустранно подписват протокол за реално изпълнените СМР по количества и цени, в т.ч. число и на допълнително възложените такива (при наличие). Към протокола се прилагат анализите за образуване на единичните цени за всички видове работи попадащи извън обхвата на предварително оферираните. С протокола се удостоверява завършването на всеки обект. Предоставянето на необходимите документи за извършване на плащане на съответния обект следва да бъде направено от Изпълнителя в срок от 15 календарни дни от датата на приключване на възложените със съответното възлагателно писмо СМР/СРР, включително и допълнително възложените (при наличие на такива).

- Изпълнителят представя на възложителя фактура за заплащане на извършеното СМР. На заплащане подлежат само реално изпълнените видове работи, предварително заявени от Възложителя и допълнително възложените такива (при наличие).

- При формиране на единичните цени за всички обекти, цените на различните видове СМР, както и показателите на ценообразуването за непредвидените такива са непроменливи и са съгласно офертата на изпълнителя. Цените на материали, непопадащи в обхвата на офертата на изпълнителя, се доказват с фактури. Същите не трябва да надвишават средно аритметичната цена на материала след направено съвместно проучване с представител на Възложителя между пет фирми дистрибутори. За материали, за които е невъзможно проучване между пет фирми дистрибутори, поради липса на толкова на брой дистрибутори, се извършва такова между наличните такива. Наличието на предната хипотеза се доказва/документира по съответния ред. Цената на материала, не посочена в предложението подлежи на предварително одобрение от Възложителя. Цената на механизацията се доказва чрез калкулация.

- При необходимост да изготви техническа документация от правоспособни за това лица;

- За обекти попадащи в хипотезата на чл. 151, ал. 2 от ЗУТ ремонтните дейности следва да се изпълняват под надзора на лице регистрирано по реда на чл. 165 от ЗКН, осигурено от строителя.

- Кореспонденцията по възлагане, приемане и други дейности по настоящата поръчка ще се извършва писмено, като същата се осъществява по поща, куриер, по е-мейл, по факс;

**Технически условия за изпълнение на поръчката:**

За изпълнението на всички строителни ремонтни работи следва да се използват качествени материали, отговарящи на БДС. Стойността на извършените дейности се определя по цени посочени в Приложенията към настоящата поръчка (Сметки от 1 до 7), съгласно ценовото предложение на ИЗПЪЛНИТЕЛЯ.

В **Обособена позиция №1** в приложение №1 попадат сметки 1 до 5, а в приложение №2 **Обособена позиция №2** сметки 6 и 7.

Видове СМР, извън предложението, се договарят с констативен протокол между представител на **ВЪЗЛОЖИТЕЛЯ, упражняващ контрол** и **ИЗПЪЛНИТЕЛЯ**  и се разплащат по утвърдени анализни цени, съставени при оферираните от Изпълнителя показатели на ценообразуване, в т.ч.:

- Часова ставка;

- Допълнителни разходи върху труда;

- Допълнителни разходи върху механизацията;

- Доставно – складови разходи;

- Печалба;

и цени на материалите и механизацията съгласно Приложенията (Сметки от 1 до 7),

Цените на материалите, непопадащи в обхвата на офертата на изпълнителя, се доказват с фактури. Същите не трябва да надвишават средно аритметичната цена на материала след направено съвместно проучване с представител на Възложителя между пет фирми дистрибутори. За материали, за които е невъзможно проучване между пет фирми дистрибутори, поради липса на толкова на брой дистрибутори, се извършва такова между наличните такива. Наличието на предната хипотеза се доказва/документира по съответния ред. Цената на материала, не посочена в предложението подлежи на предварително одобрение от Възложителя.

**Изисквания за качество**:

СМР следва да отговарят на нормативните изисквания, стандарти и технологии за строителство, в т.ч. и утвърдената Техническа спецификация на АПИ (за ОП2). При изпълнението на всеки вид СМР, изпълнителят е длъжен да спазва Наредба №2 от 22.03.2004г. за минималните изисквания за здравословни и безопасни условия на труд при извършване на строителни и монтажни работи.

За изпълнението на всеки обект, изпълнителят е длъжен да осигури технически ръководител. При констатиране на неизпълнение на това изискване е предвидено налагането на санкция.

Изпълнителят е длъжен да не допуска промени в предварително заложените видове СМР/СРР без съгласието на Възложителя. При констатиране на изпълнени, но невъзложени СМР/СРР същите са за сметка на Изпълнителя.

Гаранционният срок на изпълнените СМР/СРР за всеки обект поотделно **е съгласно** определените в Наредба №2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, **но не по-малък от 1 година** и започва да тече от датата на подписването на двустранен протокол за реално изпълнените работи.

Техническата спецификация за изпълнение на поръчката трябва да определя рамката за изпълнение на основни видове дейности.

За обектите подлежащи на възлагане по настоящата обществена поръчка не изисква строителен надзор, като съгласно действащото законодателство задълженията по съставяне, подписване, съхранение и други подобни дейности, на актовете и протоколите, който се съставят по време на изпълнението на съответния обект, при възникнала необходимост, е ангажимент на техническия ръководител на съответния обект.

 По време изпълнение на поръчката, изпълнителят е длъжен да спазва всички нормативни изисквания, указания и предписания от компетентните за това лица, проекта (при наличие на такъв) и КСС, а именно:

Строително ремонтните дейности, **за** **всеки един от възлаганите обекти по отделно,** предмет на поръчката се свеждат до следните основни дейности, в това число:

* временно строителство – при необходимост от такова;
* демонтажни работи;
* доставка на необходимите материали и оборудване;
* строително – монтажни или ремонтни работи;
* протоколи от лицензирани лабораторни изпитвания и замервания, необходими за доказване на качественото изпълнение на съответните видове работи;
* дейности по време на периода за съобщаване на дефекти и гаранционен период на строително – монтажните работи съгласно българското законодателство.

Изпълнението на горе посочените СРР/СМР, трябва да отговаря на следните изисквания:

* ***Общи изисквания по ЗУТ.*** ***Строително-технически норми и правила. Общи изисквания към строежите и изисквания към строителните продукти в областта на строителството***

Изпълнението на СРР/СМР за възстановяване на техническата инфраструктура се извършва в съответствие с част трета „Строителство” от ЗУТ.

Строителят (физическо или юридическо лице, притежаващо съответната компетентност) изпълнява СРР/СМР в съответствие с издадените строителни книжа (при наличие на такива), условията на договора и изискванията на чл. 163 и чл. 163а от ЗУТ.

Обстоятелствата, свързани със започване, изпълнение и приемане на СРР/СМР, при необходимост ще се удостоверяват със съставяне и подписване от участниците на съответните актове и протоколи съобразно Наредба № 3 от 2003 г. за съставяне на актове и протоколи по време на строителството.

* ***Строително-технически норми и правила. Общи изисквания към строежите***

Националното законодателство в областта на строителството и извършване на ремонтни дейности.

Техническото изпълнение на строителните и ремонтните дейности трябва да бъде изпълнено в съответствие с изискванията на българската нормативна уредба, техническите спецификации на вложените в строежа строителни продукти, материали и оборудване, и добрите строителни практики в България и в Европа.

* Общи изисквания към строежите и изисквания към строителните продукти и материали за трайно влагане в строежите
* Съгласно Наредбата за съществените изисквания към строежите и оценяване съответствието на строителните продукти, основните изисквания към строежите по чл. 169, ал. 1 ЗУТ са изискванията, при изпълнението на които се постига осигуряване на безопасността и здравето на хората, безопасността на домашните животни и опазването на околната среда и имуществото и които се отнасят до предвидими въздействия.

С отчитане на горните нормативни изисквания, всички строителни продукти и материали, които се влагат при изпълнението на СРР/СМР, трябва да имат оценено съответствие съгласно горепосочената наредба.

Строежът трябва да бъде изпълнен по такъв начин, че да не представлява заплаха за хигиената или здравето на населението и за опазването на околната среда при:

* отделяне на отровни газове;
* наличие на опасни частици или газове във въздуха;
* излъчване на опасна радиация;
* замърсяване или отравяне на водата или почвата;
* неправилно отвеждане на отпадъчни води, дим, твърди или течни отпадъци;
* наличие на влага в части от строежа или по повърхности във вътрешността на строежа.
* ***Изисквания към доставка на материалите:***

Всяка доставка на строителната площадката и/или в складовете на Изпълнителя на строителни продукти, които съответстват на европейските технически спецификации, трябва да има СЕ маркировка за съответствие, придружени от ЕО декларация за съответствие и от указания за прилагане, изготвени на български език.

На строежа следва да бъдат доставени само строителни продукти, които притежават съответните технически характеристики за влагане, съответстващи на техническите правила, норми и нормативи, определени със съответните нормативни актове за проектиране и строителство.

Доставката на всички продукти, материали и оборудване, необходими за изпълнение на строителните и монтажните работи е задължение на Изпълнителя.

В обектите трябва да бъдат вложени материали, отговарящи на изискванията в българските и/или европейските стандарти.

Изпълнителят предварително трябва да съгласува с Възложителя всички влагани в строителството материали и др. подобни. Всяка промяна във възложения обект да бъде съгласувана и приета от Възложителя.

Редът за прилагане на техническите спецификации на строителните продукти е в съответствие с Регламент № 305, чл. 5, ал. 2 и 3 от ЗТИП и Наредбата за съществените изисквания към строежите и оценяване на съответствието на строителните продукти. Строителните продукти се влагат в строежите въз основа на съставени декларации, посочващи предвидената употреба и се придружават от инструкция и информация за безопасност на български език. Декларациите са:

1) *декларация за експлоатационни показатели* съгласно изискванията на Регламент (ЕС) № 305/2011 и образеца, даден в приложение ІІІ на Регламент (ЕС) № 305/2011, когато за строителния продукт има хармонизиран европейски стандарт или е издадена Европейска техническа оценка. При съставена декларация за експлоатационни показатели на строителен продукт се нанася маркировка „СЕ“ ;

2) *декларация за характеристиките на строителния продукт*, когато той не е обхванат от хармонизиран европейски стандарт или за него не е издадена ЕТО. При съставена декларация за характеристиките на строителен продукт не се нанася маркировката „СЕ“;

3)*декларация за съответствие с изискванията на обекта*, когато строителните продукти са произведени индивидуално или по заявка, не чрез серийно производство, за влагане в един единствен обект.

Декларациите следва да демонстрират съответствие с българските национални изисквания по отношение на предвидената употреба или употреби, когато такива са определени.

* ***Други изисквания***

Изпълнителят е задължен да изпълни възложените работи и да осигури работна ръка, материали, строителни съоръжения, заготовки, изделия и всичко друго необходимо за изпълнение на строежа.

Изпълнителят точно и надлежно трябва да изпълни договорените работи и качество, съответстващо на БДС. Да съблюдава и спазва всички норми за предаване и приемане на СМР и всички други нормативни изисквания. При възникнали грешки от страна на Изпълнителя, същият да ги отстранява за своя сметка до задоволяване исканията на възложителя и до приемане на работите от негова страна и от съответните държавни институции.

* ***Изисквания относно осигуряване на безопасни и здравословни условия на труд. План за безопасност и здраве.***

По време на изпълнение на строителните и монтажните работи Изпълнителят трябва да спазва изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи, както и по всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.

Изпълнителят е длъжен да спазва изискванията на нормативните документи в страната по безопасност и хигиена на труда, пожарна безопасност, екологични изисквания и други свързани със строителството по действащите в страната стандарти и технически нормативни документи за строителство.

Изпълнителят е длъжен да спазва одобрения от Възложителя и компетентните органи План за безопасност и здраве за строежа. Възложителят, чрез Консултанта изпълняващ строителен надзор, ще осигури Координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.

* ***Изисквания относно опазване на околната среда.***

При изпълнение на строителните и монтажните работи Изпълнителят трябва да ограничи своите действия в рамките само на строителната площадка.

След приключване на строителните и монтажните работи Изпълнителят е длъжен да възстанови строителната площадка в първоначалния вид - да изтегли цялата си механизация и невложените материали и да остави площадката чиста от отпадъци.

* ***Системи за проверка и контрол на работите в процеса на тяхното изпълнение.***

Възложителят и/или Консултантът може по всяко време да инспектират работите, да контролират технологията на изпълнението и да издават инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани сериозни дефекти, отклонения и ниско качествено изпълнение, работите се спират и Възложителят уведомява Изпълнителя за нарушения в договора.

Всички дефектни материали и оборудване се отстраняват от строежа, а дефектните работи се разрушават за сметка на Изпълнителя. В случай на оспорване се прилагат съответните стандарти и правилници и се извършват съответните изпитания.

* ***Контрол на качеството; Проверки и изпитвания.***

Изпълнителят е длъжен да осигури контрол на качеството на влаганите материали и контрол при изпълнение на СРР и СМР, чрез внедрените в добрата практика методи.

Изпълнителят е длъжен да осигурява винаги достъп до строителната площадка на упълномощени представители на Възложителя и Консултанта.

Изпитванията и измерванията на извършените строително - монтажни работи следва да се изпълняват от сертифицирани лаборатории и да се удостоверяват с протоколи.

Текущият контрол от Изпълнителя на строително-монтажните работи следва да се извършва по начин, осигуряващ необходимото качество на изпълнение и да бъде осъществяван съобразно предложените от Изпълнителя в Техническото му предложение от офертата Методи и организация на текущ контрол.

***Текущ контрол по време на строителния процес***

Осъществява се от:

* Техническите експерти на общината в качеството й на Възложител и инвеститорски контрол ще осъществяват контрол по изпълнение на договорите и проверки на място.

Постоянният контрол върху изпълнението на СРР/СМР по време на целия строителен процес от започването до предаване на обекта за експлоатация ще се осъществява относно:

* съответствие на изпълняваните на обекта работи по вид и количество с възложеното КС;
* съответствие на влаганите на обекта строителни продукти с предвидените в КС, оферта на изпълнителя и др.;